หุ้นสหรัฐฯปิดในแดนบวก
ดัชนีหุ้นดาวโจนส์ ปิดที่ 11,433.18 จุด  เพิ่มขึ้น 330.06 จุด ด้านแนสแดค  ปิดที่ 2,566.05 จุด เพิ่มขึ้น 86.70 จุด
11 ต.ค. 2554

ดัชนีหุ้นดาวโจนส์ ปิดที่ 11,433.18 จุด  เพิ่มขึ้น 330.06 จุด ด้านแนสแดค  ปิดที่ 2,566.05 จุด เพิ่มขึ้น 86.70 จุด
ตลาดหุ้นสหรัฐฯวานนี้  พุ่งทะยานอย่างแรง หลังเยอรมนีและฝรั่งเศสในสัญญาเมื่อช่วงสุดสัปดาห์ในการหาแนวทางที่มั่นคงสำหรับจัดการวิกฤตหนี้ยูโรโซนและยันเห็นพ้องตรงกันในแผนการเพิ่มทุนแบงก์ยุโรป
ดัชนีหุ้นดาวโจนส์ เพิ่มขึ้น 330.06 จุด (2.97 เปอร์เซ็นต์) ปิดที่ 11,433.18 จุด แนสแดค เพิ่มขึ้น 86.70 จุด (3.50 เปอร์เซ็นต์) ปิดที่ 2,566.05 จุด เอสแอนด์พี เพิ่มขึ้น 39.43 จุด (3.41 เปอร์เซ็นต์) ปิดที่ 1,194.89 จุด
ขณะที่ราคาน้ำมันขยับขึ้นแรงวานนี้  จากเหตุนัดหยุดงานในคูเวต ชาติผู้ส่งออกพลังงานรายใหญ่ รวมถึงกรณีฝรั่งเศสและเยอรมนีลั่นหาทางจัดการวิกฤตหนี้ยูโรโซนภายในเดือนนี้
สัญญาล่วงหน้าน้ำมันดิบชนิดไลต์สวีตครูดของสหรัฐฯ งวดส่งมอบเดือนพฤศจิกายน เพิ่มขึ้น 2.43 ดอลลาร์ ปิดที่ 85.41 ดอลลาร์ต่อบาร์เรล ส่วนเบรนท์ทะเลเหนือลอนดอน งดส่งมอบเดือนเดียวกัน เพิ่มขึ้น 3.07 ดอลลาร์ ปิดที่ 108.95 ดอลลาร์ต่อบาร์เรล